|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum um fjármálafyrirtæki, nr. 161/2002 (CRD IV og CRR) / FJR20110080 |
| **Ráðuneyti /verkefnisstjóri** | Fjármála- og efnahagsráðuneyti / Gunnlaugur Helgason |
| **Innleiðing EES-gerðar?** | [x]  Já[ ]  Nei |
| **Dags.** |  2. desember 2020 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

[Tilskipun 2013/36/ESB um aðgang að starfsemi lánastofnana og varfærniseftirlit með lánastofnunum og verðbréfafyrirtækjum](https://www.efta.int/sites/default/files/documents/legal-texts/eea/other-legal-documents/solr/translated-legal-acts/icelandic/i32013L0036.pdf) („CRD IV“) og [reglugerð (ESB) nr. 575/2013 um varfærniskröfur að því er varðar lánastofnanir og verðbréfafyrirtæki](https://www.efta.int/sites/default/files/documents/legal-texts/eea/other-legal-documents/solr/translated-legal-acts/icelandic/i32013R0575.pdf) („CRR“) (CRD IV og CRR saman „CRD IV-pakkinn“) mynda saman hryggjarstykkið í löggjöf Evrópusambandsins um lánastofnanir og verðbréfafyrirtæki. Með þeim var leitast við að bæta úr vanköntum á lagaumgjörð fjármálafyrirtækja sem alþjóðlega fjármálakreppan leiddi í ljós og alþjóðleg viðmið um varfærniskröfur til lánastofnana, svonefndur [Basel III-staðall](https://www.bis.org/bcbs/basel3.htm), innleidd í Evrópu. Gerðunum er ætlað að treysta fjármálastöðugleika, einkum með auknum kröfum um magn og gæði eigin fjár fjármálafyrirtækja til að gera þau betur í stakk búin til að takast á við erfiðleika. Evrópusambandið hefur samþykkt nokkrar breytingar á CRD IV-pakkanum. Veigamestar breytingar voru gerðar með [tilskipun (ESB) 2019/878](https://eur-lex.europa.eu/legal-content/EN/TXT/?uri=CELEX:32019L0878), oft nefnd CRD V, og [reglugerð (ESB) 2019/876](https://eur-lex.europa.eu/legal-content/EN/TXT/?uri=uriserv:OJ.L_.2019.150.01.0001.01.ENG), oft nefnd CRR II. Talsverðar breytingar voru einnig gerðar með [tilskipun (ESB) 2019/2034](https://eur-lex.europa.eu/legal-content/EN/TXT/?uri=CELEX:32019L2034), oft nefnd IFD, og [reglugerð (ESB) 2019/2033](https://eur-lex.europa.eu/legal-content/EN/TXT/?uri=CELEX:32019R2033), oft nefnd IFR. Með þeim voru smærri verðbréfafyrirtæki felld undan gildissviði CRD IV-pakkans og þess í stað settar sérstakar reglur fyrir þau. Sameiginlega EES-nefndin [samþykkti](https://www.efta.int/sites/default/files/images/su-nr-99-is-12-12-2019.pdf) í mars 2019 að taka CRD IV-pakkann upp í [samninginn um Evrópska efnahagssvæðið](https://www.althingi.is/lagas/nuna/1993002.html) („EES-samningurinn“) með tilgreindum aðlögunum og tók ákvörðunin gildi 1. janúar sl. Unnið er að upptöku tilskipunar (ESB) 2019/878 og reglugerðar (ESB) 2019/876 og nokkurra annarra gerða sem breyta CRD IV-pakkanum í EES-samninginn.Íslensk lög hafa verið löguð að CRD IV-pakkanum í áföngum síðustu ár. Fyrsta skrefið í þá átt var stigið með [lögum nr. 57/2015](https://www.althingi.is/altext/144/s/1604.html). Með þeim voru gerðar verulegar breytingar á ákvæðum [laga um fjármálafyrirtæki, nr. 161/2002](https://www.althingi.is/lagas/nuna/2002161.html), um starfsleyfi, stofnun og starfsemi, starfsheimildir, stórar áhættuskuldbindingar, eignarhluti og meðferð þeirra, stjórn og starfsmenn, starfskjarastefnu og kaupauka, meðhöndlun áhættu og eiginfjárauka. Ráðherra var jafnframt heimilað að setja reglugerð til að innleiða CRR sem hann gerði með [reglugerð um varfærniskröfur vegna starfsemi fjármálafyrirtækja, nr. 233/2017](https://www.reglugerd.is/reglugerdir/eftir-raduneytum/fjarmala--og-efnahagsraduneyti/nr/0233-2017). Með [lögum nr. 58/2015](https://www.althingi.is/altext/stjt/2015.058.html) var viðurlagaákvæðum í löggjöf um fjármálamarkað breytt, meðal annars með hliðsjón af CRD IV. Með [lögum nr. 96/2016](https://www.althingi.is/altext/stjt/2016.096.html) voru gerðar breytingar á ákvæðum laga um fjármálafyrirtæki um orðskýringar, starfsleyfi og starfsheimildir, stofnframlag, upplýsingaskyldu, vogunarhlutfall, könnunar- og matsferli, eigið fé og fleira til að laga þau að CRD IV-pakkanum. Með [lögum nr. 23/2017](https://www.althingi.is/altext/stjt/2017.023.html) var ákvæðum um tilkynningar um brot í starfsemi fjármálafyrirtækja bætt við lög um fjármálafyrirtæki og [lög um opinbert eftirlit með fjármálastarfsemi, nr. 87/1998](https://www.althingi.is/lagas/149b/1998087.html), í sama skyni. Með [lögum nr. 54/2018](https://www.althingi.is/altext/stjt/2018.054.html) voru gerðar breytingar á ákvæðum laga um fjármálafyrirtæki um eftirlit og varfærniskröfur á samstæðugrunni, samstarf við eftirlitsaðila í öðrum ríkjum á Evrópska efnahagssvæðinu og lagastoð fyrir reglugerð vegna stórra áhættuskuldbindinga. Með [lögum nr. 8/2019](https://www.althingi.is/altext/stjt/2019.008.html) voru loks gerðar breytingar á ákvæðum laga um fjármálafyrirtæki um stjórn og endurskoðun. 1. **Hvert er úrlausnarefnið?**

Að ljúka við innleiðingu CRD IV-pakkans með síðari breytingum.1. **Að hvaða marki duga gildandi lög og reglur ekki til?**

Unnið hefur verið að því í áföngum síðustu ár að laga íslensk lög að CRD IV-pakkanum. Eftir stendur þó innleiðing nokkurra atriða í CRD IV-pakkanum og gerða sem breyta honum. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Í [sáttmála Framsóknarflokks, Sjálfstæðisflokks og Vinstrihreyfingarinnar – græns framboðs um ríkisstjórnarsamstarf og eflingu Alþingis](https://www.stjornarradid.is/lisalib/getfile.aspx?itemid=a5aa63d9-d5b4-11e7-9422-005056bc530c) segir að fjármálakerfið eigi að vera traust og þjóna samfélaginu á hagkvæman og sanngjarnan hátt. Stefnt sé að auknu trausti á íslenskum fjármálamarkaði, auknu gagnsæi og fjármálastöðugleika. Unnið verði að frekari skilvirkni í fjármálakerfinu með það að leiðarljósi að lækka kostnað neytenda. Þá telji ríkisstjórnin það eitt mikilvægasta hagsmunamál Íslands að sinna framkvæmd EES-samningsins vel.Í umfjöllun um stefnumótun á sviði markaðseftirlits, neytendamála og stjórnsýslu atvinnumála og nýsköpunar í [greinargerð með tillögu til þingsályktunar um fjármálaætlun fyrir árin 2021–202](https://www.althingi.is/altext/pdf/151/s/0002.pdf)5 segir að traust á fjármálamarkaði og markviss neytendavernd styðji við efnahagslega framþróun og arðsemi atvinnulífs. Áskoranir felist í í samræmingu leikreglna sem gilda á íslenskum fjármálamarkaði og innan Evrópska efnahagssvæðisins. Þessi samræming sé ein af grundvallarforsendum aukinnar samkeppnishæfni til hagsbóta bæði fyrir íslenska neytendur og fyrirtæki.Í [Hvítbók um framtíðarsýn fyrir fjármálakerfið](https://www.stjornarradid.is/lisalib/getfile.aspx?itemid=e544d852-fc8f-11e8-942f-005056bc4d74) segir að til þess að tryggja að laga- og regluverk á fjármálamarkaði stuðli allt í senn að traustum, stöðugum og hagkvæmum fjármálamarkaði ættu íslensk stjórnvöld að leggja áherslu á tímanlega innleiðingu Evrópuregluverks fyrir fjármálamarkað.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Innleiðing CRD IV-pakkans samræmist markmiðum ríkisins um góða framkvæmd EES-samningsins og traust og skilvirkt fjármálakerfi. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Yrði ekkert aðhafst yrðu reglur um fjármálafyrirtæki á Íslandi ekki í samræmi við reglur annars staðar á Evrópska efnahagssvæðinu, sem kynni að hafa slæm áhrif á stöðu íslenskra fyrirtækja og hagsmuni íslenskra neytenda. Auk þess bryti það gegn skuldbindingum Íslands samkvæmt EES-samningnum.1. **Önnur úrræði en lagasetning sem metin hafa verið**

Sjá C.3.1. **Mögulegar leiðir við lagasetningu**

Eftirfarandi er meðal helstu álitamála:*1. Hvaða gerðir sem breyta CRD IV á að innleiða?*CRD IV hefur verið breytt með tilskipunum [2014/17/ESB](https://www.efta.int/media/documents/legal-texts/eea/other-legal-documents/translated-acts/icelandic/i32014L0017.pdf) og [2014/59/ESB](https://www.efta.int/media/documents/legal-texts/eea/other-legal-documents/translated-acts/icelandic/i32014L0059.pdf) og tilskipunum (ESB) [2015/2366](https://eur-lex.europa.eu/legal-content/EN/TXT/?uri=CELEX%3A32015L2366), [2018/843](https://eur-lex.europa.eu/legal-content/EN/TXT/?uri=CELEX%3A32018L0843), [2019/878](https://eur-lex.europa.eu/legal-content/EN/TXT/?uri=CELEX:32019L0878) og [2019/2034](https://eur-lex.europa.eu/legal-content/EN/TXT/?uri=CELEX:32019L2034).*2. Hvaða gerðir sem breyta CRR á að innleiða?*CRR hefur verið breytt með reglugerðum (ESB) nr. [591/2014](https://eur-lex.europa.eu/legal-content/EN/TXT/?uri=CELEX%3A32014R0591) og [1317/2014](https://eur-lex.europa.eu/legal-content/EN/TXT/?uri=CELEX%3A32014R1317) og reglugerðum (ESB) [2015/62](https://eur-lex.europa.eu/legal-content/EN/TXT/?uri=CELEX%3A32015R0062), [2015/880](https://eur-lex.europa.eu/legal-content/EN/TXT/?uri=CELEX%3A32015R0880), [2015/2326](https://eur-lex.europa.eu/legal-content/EN/TXT/?uri=CELEX%3A32015R2326), [2016/892](https://eur-lex.europa.eu/legal-content/EN/TXT/?uri=CELEX%3A32016R0892), [2016/1014](https://eur-lex.europa.eu/legal-content/EN/TXT/?uri=CELEX%3A32016R1014), [2016/2227](https://eur-lex.europa.eu/legal-content/EN/TXT/?uri=CELEX%3A32016R2227), [2017/954](https://eur-lex.europa.eu/legal-content/EN/TXT/?uri=CELEX%3A32017R0954), [2017/2188](https://eur-lex.europa.eu/legal-content/EN/TXT/?uri=CELEX%3A32017R2188), [2017/2241](https://eur-lex.europa.eu/legal-content/EN/TXT/?uri=CELEX%3A32017R2241), [2017/2395](https://eur-lex.europa.eu/legal-content/EN/TXT/?uri=CELEX%3A32017R2395), [2017/2401](https://eur-lex.europa.eu/legal-content/EN/TXT/?uri=CELEX%3A32017R2401), [2018/815](https://eur-lex.europa.eu/legal-content/EN/TXT/?uri=CELEX%3A32018R0815), [2018/1889](https://eur-lex.europa.eu/legal-content/EN/TXT/?uri=CELEX%3A32018R1889), [2019/630](https://eur-lex.europa.eu/legal-content/EN/TXT/?uri=CELEX%3A32019R0630), [2019/876](https://eur-lex.europa.eu/legal-content/EN/TXT/?uri=uriserv:OJ.L_.2019.150.01.0001.01.ENG), [2019/2033](https://eur-lex.europa.eu/legal-content/EN/TXT/?uri=CELEX%3A32019R2033), [2019/2160](https://eur-lex.europa.eu/legal-content/EN/TXT/?uri=CELEX%3A32019R2160) og [2020/873](https://eur-lex.europa.eu/legal-content/EN/TXT/?uri=CELEX%3A32020R0873). Margar gerðanna framlengdu þó aðeins fresti samkvæmt CRR.*3. Hvernig á að innleiða CRR?*EES-reglugerðir skulu teknar sem slíkar upp í landsrétt samkvæmt a-lið 7. gr. EES-samningsins og því ber Íslandi að taka CRR upp í heild. Það hefur verið gert með [reglugerð um varfærniskröfur vegna starfsemi fjármálafyrirtækja, nr. 233/2017](https://www.reglugerd.is/reglugerdir/eftir-raduneytum/fjarmala--og-efnahagsraduneyti/nr/0233-2017). CRR felur þó í sér takmarkanir á athafnafrelsi fyrirtækja sem verða að styðjast við lög. Leitast hefur verið við að að fullnægja þeim kröfum með því að lögfesta meginefni takmarkana samkvæmt CRR í lögum um fjármálafyrirtæki. Til greina kemur að notast áfram við þá aðferð, og taka þá einnig upp meginatriði gerða sem breyta CRR í lög en veita þeim að öðru leyti gildi með reglugerð, eða að veita CRR með síðari breytingum í heild lagagildi. Væri CRR í heild veitt lagagildi kæmi þó til greina að heimila innleiðingu gerða sem aðeins framlengja tímafresti samkvæmt gerðinni með reglugerð ráðherra, sbr. hliðstætt ákvæði í 19. tölul. 15. gr. [laga um afleiðuviðskipti, miðlæga mótaðila og afleiðuviðskiptaskrár, nr. 15/2018](https://www.althingi.is/lagas/150c/2018015.html).*4. Á að breyta nýtingu heimildarákvæða?*Í CRD IV eru nokkur ákvæði sem veita aðildarríkjum svigrúm við innleiðingu. Má þar einkum nefna 4. mgr. 12. gr. og 3. mgr. 29. gr., sem leyfa aðildarríkjum að gera vægari kröfur um stofnfé til tiltekinna flokka lánastofnana og verðbréfafyrirtækja, 57. og 59. gr., sem leyfa aðildarríkjum að heimila upplýsingaskipti milli tilgreindra aðila, 1. mgr. 65. gr., sem leyfir aðildarríkjum að mæla fyrir um refsiviðurlög í stað stjórnsýsluviðurlaga vegna brota, 1. mgr. 94. gr., sem leyfir aðildarríkjum að setja lægra þak á kaupauka en þar greinir, og 2. mgr. 129. gr. og 2. mgr. 130. gr., sem leyfa aðildarríkjum að undanþiggja lítil og meðalstór verðbréfafyrirtæki frá kröfum um að viðhalda verndunar- og sveiflujöfnunarauka ógni það ekki fjármálastöðugleika. Heimildir 4. mgr. 12. gr. og 3. mgr. 29. gr. hafa verið nýttar til að gera vægari kröfur um stofnfé til staðbundinna sparisjóða og verðbréfafyrirtækja með takmarkaðar starfsheimildir, heimildir 57. og 59. gr. nýttar til að heimila upplýsingaskipti milli tilgreindra aðila, heimild 1. mgr. 65. gr. nýtt til að mæla fyrir um refsiviðurlög í stað stjórnsýsluviðurlaga vegna tilgreindra brota, heimild 1. mgr. 94. gr. nýtt til að mæla fyrir um lægra þak á kaupauka og heimildir 2. mgr. 129. gr. og 2. mgr. 130. gr. nýttar til að undanþiggja lítil verðbréfafyrirtæki skyldu til að viðhalda verndunar- og sveiflujöfnunarauka.CRR veitir aðildarríkjum takmarkaðra svigrúm við innleiðingu. Í 2. mgr. 4. gr. gerðarinnar er þó heimild til að meðhöndla hluti í húsnæðisfélögum, sem eru hliðstæð finnskum húsnæðisfélögum, sem eignarhluti í fasteignum. Heimildin hefur ekki verið nýtt.*5. Að hvaða marki eiga reglur CRD IV-pakkans að ná til Byggðastofnunar og Lánasjóðs sveitarfélaga?*Við upptöku CRD IV-pakkans í EES-samninginn var sú aðlögun gerð að fella Byggðastofnun og Lánasjóð sveitarfélaga ohf. undan gildissviðinu. Af því leiðir að svigrúm er til að meta að hvaða marki rétt sé að láta reglur sem innleiða CRD IV-pakkann ná til stofnunarinnar og sjóðsins.*6. Á að gera tæknilegar lagfæringar samhliða innleiðingu?*Æskilegt þykir að frumvörp til innleiðingar á EES-gerðum feli að jafnaði ekki í sér aðrar efnisreglur en þær sem leiða af viðkomandi EES-skuldbindingu, sbr. [skýrslu stýrihóps um framkvæmd EES-samningsins frá desember 2015](https://www.stjornarradid.is/media/forsaetisraduneyti-media/media/skyrslur/skyrsla-styrihops-um-framkvaemd-ees.pdf)[[1]](#footnote-1). Til greina kemur þó að leggja til tæknilegar lagfæringar á lögum um fjármálafyrirtæki sem ekki fela í sér efnislegar breytingar, svo sem á villum í vísunum milli ákvæða.*7. Hvenær eiga lög að taka gildi?*Ákveða þarf hvenær innleiðingarlög eigi að taka gildi. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

*1. Hvaða gerðir sem breyta CRD IV á að innleiða?*Breytingar á CRD IV samkvæmt tilskipunum [2014/17/ESB](https://www.efta.int/media/documents/legal-texts/eea/other-legal-documents/translated-acts/icelandic/i32014L0017.pdf) og [2014/59/ESB](https://www.efta.int/media/documents/legal-texts/eea/other-legal-documents/translated-acts/icelandic/i32014L0059.pdf) og tilskipunum (ESB) [2015/2366](https://eur-lex.europa.eu/legal-content/EN/TXT/?uri=CELEX%3A32015L2366) og [2018/843](https://eur-lex.europa.eu/legal-content/EN/TXT/?uri=CELEX%3A32018L0843) eru ekki taldar krefjast innleiðingar eða þegar verið nægjanlega innleiddar, en breytingar samkvæmt tilskipunum (ESB) [2019/878](https://eur-lex.europa.eu/legal-content/EN/TXT/?uri=CELEX:32019L0878) og [2019/2034](https://eur-lex.europa.eu/legal-content/EN/TXT/?uri=CELEX:32019L2034) þarfnast innleiðingar. Gert er ráð fyrir að innleiða CRD IV með breytingum samkvæmt tilskipun (ESB) [2019/878](https://eur-lex.europa.eu/legal-content/EN/TXT/?uri=CELEX:32019L0878). Talið er æskilegt að innleiða þá gerð sem fyrst til að tryggja að íslensk löggjöf samræmist löggjöf annars staðar a Evrópska efnahagssvæðinu. Aftur á móti er ekki gert ráð fyrir að innleiða tilskipun (ESB) [2019/2034](https://eur-lex.europa.eu/legal-content/EN/TXT/?uri=CELEX:32019L2034) að sinni. Frestur til að innleiða hana í Evrópusambandinu er ekki liðinn og innleiðing hennar kallar á að undirbúin verði ný lög um verðbréfafyrirtæki, sem ekki liggja fyrir. Slík lagasetning stendur þó til á næstunni.*2. Hvaða gerðir sem breyta CRR á að innleiða?*Ráðgert er að innleiða allar gerðir sem breyta CRR að frátöldum reglugerðum (ESB) [2017/2401](https://eur-lex.europa.eu/legal-content/EN/TXT/?uri=CELEX%3A32017R2401), [2019/2160](https://eur-lex.europa.eu/eli/reg/2019/2160/oj) og [2019/2033](https://eur-lex.europa.eu/legal-content/EN/TXT/?uri=CELEX%3A32019R2033). Reglugerðir (ESB) 2017/2401 og 2019/2160 hanga saman við reglugerð (ESB) [2017/2402](https://eur-lex.europa.eu/legal-content/EN/ALL/?uri=CELEX%3A32017R2402) og tilskipun (ESB) [2019/2162](https://eur-lex.europa.eu/eli/dir/2019/2162/oj) sem ekki er talið að verði búið að innleiða þegar til stendur að leggja fram frumvarp um innleiðingu CRD IV-pakkans. Frestur til að innleiða reglugerð (ESB) 2019/2033 í Evrópusambandinu er ekki liðinn og innleiðing hennar kallar á að undirbúin verði ný lög um varfærniskröfur vegna starfsemi verðbréfafyrirtækja, sem ekki liggja fyrir. Slík lagasetning stendur þó til.*3. Hvernig á að innleiða CRR?*Áformað er að veita CRR í heild lagagildi með vísun til birtingar hennar í EES-viðbæti við Stjórnartíðindi Evrópusambandsins og fella um leið brott núgildandi ákvæði í lögum um fjármálafyrirtæki sem taka upp efni CRR og reglugerð um varfærniskröfur vegna starfsemi fjármálafyrirtækja. Líklega verður þó gert ráð fyrir að breytingargerðir sem framlengja aðeins tímafresti samkvæmt CRR megi áfram innleiða með reglugerð.Sú aðferð hefur þrjá meginkosti umfram núverandi aðferð. Í fyrsta lagi er þannig tryggt að innleiðing CRR fullnægi stjórnskipulegum lagaáskilnaðarreglum. CRR er viðamikil og flókin gerð og jafnvel þótt reynt sé að taka upp helstu takmarkanir samkvæmt gerðinni í lög er erfitt að tryggja að það dugi til. Í öðru lagi er hún einfaldari. Fjármálafyrirtæki og viðskiptavinir þeirra þurfa þá við beitingu reglna CRR aðeins að horfa til CRR en ekki bæði til CRR og ákvæða laga um fjármálafyrirtæki og reglugerðar um varfærniskröfur vegna starfsemi fjármálafyrirtækja. Í þriðja lagi tryggir hún betur samræmi við CRR. EES-reglugerðir á almennt að taka upp sem slíkar í landsrétt en ekki á að umrita ákvæði þeirra, utan ákvæða sem sérstaklega er gert ráð fyrir að aðildarríki útfæri. Á móti lögfestingu CRR kann að vega að síðari breytingar á gerðinni munu þá almennt kalla á lagabreytingar sem eru þyngri í vöfum en breytingar á reglugerð. Aftur á móti má færa rök fyrir því að eðlilegt sé að innleiðing á gerðum sem breyta CRR komi til kasta löggjafans þar sem CRR, ásamt CRD IV, felur í sér grundvallarreglur Evrópusambandsins um starfsemi fjármálafyrirtækja. *4. Á að breyta nýtingu heimildarákvæða?*Engin ákvörðun hefur verið tekin um að breyta nýtingu heimildarákvæða, en það kemur til skoðunar í vinnu starfshóps um innleiðingu á CRD IV-pakkanum, sbr. F.4.*5. Að hvaða marki eiga reglur CRD IV-pakkans að ná til Byggðastofnunar og Lánasjóðs sveitarfélaga?*Fjármála- og efnahagsráðuneytið hefur átt í samráði við samgöngu- og sveitarstjórnarráðuneytið um að hvaða marki reglur CRD IV-pakkans eigi að ná til Byggðastofnunar og Lánasjóðs sveitarfélaga ohf. Niðurstaða liggur ekki enn fyrir, en álitamálið mun koma til skoðunar í vinnu starfshóps um innleiðingu á CRD IV-pakkanum, sbr. F.4.*6. Á að gera tæknilegar lagfæringar samhliða innleiðingu?*Ráðgert er að leggja til nokkrar tæknilegar lagfæringar á lögum um fjármálafyrirtæki sem ekki fela í sér efnislegar breytingar. Meðal annars er líklegt að lagt verði til að villur í vísunum milli ákvæða í 1. mgr. 4. gr., 2. og 4. mgr. 20. gr., 2. mgr. 25. gr. og 2. mgr. 86. gr. f verði lagfærðar, endurtekning í 6. og 7. mgr. 25. gr. og fall „stjórnarmanna“ í 2. mgr. 29. gr. a verði leiðrétt, riðlun á röð ákvæða í 1. mgr. 110. gr. verði lagfærð og að felld verði brott ákvæði til bráðabirgða sem ekki hafa lengur efnislega þýðingu. Gert er ráð fyrir að í greinargerð með frumvarpinu verði tilgreint hvaða breytingar fela aðeins í sér tæknilegar lagfæringar en ekki innleiðingu á CRD IV-pakkanum.*7. Hvenær eiga lög að taka gildi?*Til stendur að fella brott ákvæði um rekstrarfélög verðbréfasjóða í lögum um fjármálafyrirtæki og þess í stað fjalla um þau í nýjum lögum um verðbréfasjóði sem innleiða [tilskipun 2014/91/ESB](https://www.efta.int/eea-lex/32014L0091), svonefnda UCITS V-tilskipun, sbr. 29. mál fjármála- og efnahagsráðherra á [þingmálaskrá 151. löggjafarþings](https://www.stjornarradid.is/rikisstjorn/thingmalaskra/). Ráðgert er að frumvarp til innleiðingar á CRD IV-pakkanum taki mið af því og því áformað að það öðlist lagagildi samtímis nýjum lögum um verðbréfasjóði. Ráðgert er að þau taki gildi 1. júní 2021. 1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Áformað er að innleiða CRD IV-pakkann með breytingum á lögum um fjármálafyrirtæki og fella brott reglugerð um varfærniskröfur vegna starfsemi fjármálafyrirtækja, sbr. D.1. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Atvinnufrelsi nýtur verndar í 1. mgr. 75. gr. [stjórnarskrár lýðveldisins Íslands, nr. 33/1944](https://www.althingi.is/lagas/nuna/1944033.html). Fyrirhuguð löggjöf felur í sér inngrip í starfsemi fjármálafyrirtækja sem verða að íslenskri stjórnskipan að hafa stoð í lögum.Innleiðing CRD IV-pakkans með síðari breytingum í íslensk lög samræmist skuldbindingum Íslands samkvæmt EES-samningnum.1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei.1. **Er önnur grundvallarlöggjöf sem taka þarf tillit til?**

Já. Innleiðing verður meðal annars að taka mið af [stjórnsýslulögum, nr. 37/1993](https://www.althingi.is/lagas/nuna/1993037.html), [lögum um persónuvernd og vinnslu persónuupplýsinga, nr. 90/2018,](https://www.althingi.is/lagas/nuna/2018090.html) og [lögum um opinbert eftirlit með fjármálastarfsemi, nr. 87/1998.](https://www.althingi.is/lagas/nuna/1998087.html) |
| 1. **Samráð**
 |
| 1. **Hverjir eru helstu hagsmunaaðilar?**

Lánastofnanir og verðbréfafyrirtæki, viðskiptavinir þeirra og almenningur.1. **Er skörun við stjórnarmálefni annarra ráðuneyta?**

CRD IV-pakkinn fellur undir málefnasvið fjármála- og efnahagsráðuneytis samkvæmt 8. tölul. 5. gr. [forsetaúrskurðar um skiptingu stjórnarmálefna milli ráðuneyta í Stjórnarráði Íslands, nr. 119/2018](https://www.althingi.is/lagas/nuna/2018119.html). Málefni Byggðastofnunar og Lánasjóðs sveitarfélaga ohf. heyra þó undir samgöngu- og sveitarstjórnarráðuneytið, sbr. C.3.5 og D.1.5.1. **Samráð sem þegar hefur farið fram**

Fjármála- og efnahagsráðherra hefur skipað starfshóp með fulltrúum frá fjármálaeftirliti Seðlabanka Íslands og Samtökum fjármálafyrirtækja til að vinna frumvarp um innleiðingu á CRD IV-pakkanum. Áformaskjal þetta var unnið í samráði við starfshópinn. Fjármála- og efnahagsráðuneytið hefur átt í samráði við samgöngu- og sveitarstjórnarráðuneytið vegna Byggðastofnunar og Lánasjóðs sveitarfélaga ohf.1. **Fyrirhugað samráð**

Frumvarp um innleiðingu á CRD IV-pakkanum verður unnið af starfshópi með fulltrúum frá fjármálaeftirliti Seðlabanka Íslands og Samtökum fjármálafyrirtækja. Ráðgert er að birta drög að frumvarpi í samráðsgátt stjórnvalda. Áfram verður átt í samráði við samgöngu- og sveitarstjórnarráðuneytið vegna Byggðastofnunar og Lánasjóðs sveitarfélaga ohf. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Breytingarnar innleiða evrópskt regluverk um lánastofnanir og verðbréfafyrirtæki sem auðveldar starfsemi þvert á evrópsk landamæri og samræmist skuldbindingum Íslands samkvæmt EES-samningnum. Ekki er gert ráð fyrir áhrifum á fjárhag ríkisins. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Áformað er að birta drög að frumvarpi í samráðsgátt stjórnvalda á næstu mánuðum og leggja frumvarp fyrir Alþingi vorið 2021.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Fjármálafyrirtæki ættu þegar að fullnægja kröfum CRR og því ekki þurfa undirbúningstíma vegna lögfestingar hennar. Lengi hefur legið fyrir að útistandandi ákvæði CRD IV yrðu tekin upp í íslenskan rétt og fjármálafyrirtæki og fjármálaeftirlit Seðlabanka Íslands verið undir það búin. Lögin ættu því að geta tekið gildi ekki löngu eftir samþykkt.1. **Hvaða forsendur þurfa að vera fyrir hendi til að lagasetning beri árangur?**

Lagasetningin sem slík er liður í því að fullnægja skuldbindingum Íslands samkvæmt EES-samningnum. Efnislega ættu reglur CRD IV-pakkans að efla viðnámsþrótt íslensks fjármálakerfis. Fjármálaeftirlit Seðlabankans hefur eftirlit með því að fjármálafyrirtæki fylgi lögum og reglum sem innleiða CRD IV-pakkann.1. **Mælikvarðar á árangur og útkomu**

Eftirlitsstofnun EFTA hefur eftirlit með því að Ísland fullnægi skuldbindingum sínum samkvæmt EES-samningnum og birtir upplýsingar um árangur ríkisins.1. **Hefur verið hugað að því að afla gagna til að meta árangur þegar þar að kemur?**

Framkvæmdastjórn Evrópusambandsins, ásamt Evrópsku bankaeftirlitsstofnuninni (EBA), hefur birt nokkrar skýrslur um framkvæmd CRD IV-pakkans.[[2]](#footnote-2) Ekki er gert ráð fyrir því að íslensk stjórnvöld taki saman sérstakar skýrslur um framkvæmdina. |
| 1. **Annað**
 |
| Nei. |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
 |

1. Sbr. umfjöllun á bls. 36 í skýrslunni um umræðu ráðuneyta um að „æskilegt kunni að vera að gæta þess betur að innleiðingarfrumvörp séu „hreinræktuð“ [og] innihaldi þannig ekki aðrar efnisreglur en þær sem leiðir af viðkomandi EES-skuldbindingu“ og tillögu þar að lútandi á bls. 42 í skýrslunni. [↑](#footnote-ref-1)
2. Sjá nánar [hér](https://ec.europa.eu/info/law/banking-prudential-requirements-directive-2013-36-eu/monitoring-and-enforcement_en) og [hér](https://ec.europa.eu/info/law/banking-prudential-requirements-regulation-eu-no-575-2013/monitoring-and-enforcement_en). [↑](#footnote-ref-2)